armvectores/hy_wikipedia_2023 huggingface dataset:
Nok Air

Nok Air, Թաիլանդի ավիաընկերություններից մեկը, որի գրասենյակը գտնվում է Բանգկոկում։ Իրականացնում է ուղևորատար թռիչքներ գրեթե բոլոր երկրներում։ Ավիաընկերության անվանումը ձևավորվել է «թռչուն» բառից, այնուհետև առաջացել է «nok» անվանումը։ Ավիաընկերությունը նաև իրականացնում է թռիչքներ Thai Airways International֊ի հետ միասին։ Ավիաընկերության թռիչքներ է իրականացնում Դոնմիանգ միջազգային օդանավակայանից, որը գտնվում է Բանգկոկում։


== Պատմություն ==
Ավիաընկերությունը հիմնադրվել է 2004 թվականի փետրվարին, և սկսել է իր գործնեությունը 2004 թվականի վերջին։ 2007 թվականի մարտին ընկերությունում աշխատում էր մոտ 130 աշխատակից, իսկ 2011 թվականին 600 աշխատակից։ Ավիաընկերությունը բացել է իր առաջին միջազգային չվերթը 2007 թվականի մայիսի 31֊ին, Բանգկոկից դեպի Հնդկաստան։ 2007 թվականի նոյեմբերին ընկերությանը միացավ մեկ այլ ավիաընկերություն՝ Jetstar Asia Airways։


== Երթուղային ցանց ==
2013 թվականի հուլիսին ավիաընկերությունը թռչում էր հետևյալ երկրներում՝

 Բանգկոկ
 Հռոմ
 Բարսելոնա
 Մադրիդ
 Մոսկվա
 Սոչի
 Անապա
 Կրասնոդար
 Դոնի Ռոստով
 Սանկտ Պետերբուրգ
 Երևան
 Ֆրանկֆուրտ


== Չվերթ ==
2012 թվականի դեկտեմբերի 18֊ին ավիաընկերության չվերթը կազմված էր հետևյալ ինքնաթիռներից՝:


== Ծանոթագրություններ ==


== Արտաքին հղումներ ==
Ավիաընկերության պաշտոնական կայք Nok Air Archived 2005-12-15 at the Wayback Machine.
Social Networks — Updates on Google (Thai and English)
nokair fleet
Սասմա Մհեր (ծածկանուն)

Սասմա Մհեր, հայկական ծածկանուն։
Ծածկանունն օգտագործել են հետևյակ անձինք՝

Սեպուհ Աբգարյան, ծածկանունն օգտագործել է՝ «Փարոս» (Կիպրոս) 1990-ական թվականներ։


== Ծանոթագրություններ ==
Տամբովկա (գյուղ, Դաոլեկանովսկի շրջան)

Անվան այլ կիրառումների համար տե՛ս՝ Տամբովկա (այլ կիրառումներ)Տամբովկա (ռուս.՝ Тамбовка, բաշկիրերեն՝ Тамбовка), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լաուն-Գանոնգ-Լևինի համախտանիշ

Լաուն-Գանոնգ-Լևինի համախտանիշ ( Lown–Ganong–Levine հանախտանիշ ,LGL), սրտի նախագրգրման համախտանիշ։ Նրանք, ովքեր ունեն LGL համախտանիշ, ունեն սրտի ոչ նորմալ արագ բաբախյուն՝ կարճ PR ինտերվալ և նորմալ QRS կոմպլեքս, որոնք երևում են  էլեկտրասրտագրության ժամանակ, երբ նորմալ սինուսային ռիթմի մեջ են։ LGL համախտանիշը ի սկզբանե ենթադրվում էր, որ նախասրտերի և փորոքների միջև աննորմալ էլեկտրական կապի պատճառով է, բայց այժմ կարծում են, որ դեպքերի մեծ մասում պայմանավորված է ատրիվետրիկուլյար հանգույցի միջոցով հաղորդման արագացված անցկացումով։ Սինդրոմը կրում են Բեռնար Լաունի, Ուիլյամ Ֆրանսիս Գանոնգի կրտսեր, և Սամուել Ա. Լևինի անունները։


== Պաթոֆիզիոլոգիա ==
Ի սկզբանե LGL համախտանիշը ենթադրվում էր, որ պայմանավորված է արագ անցկացնող ճանապարհով (Ջեյմսի խուրձ) , որը նախասրտերը կապում է ուղղակիորեն Հիսի խրձի հետ՝ շրջանցելով  ատրիովետրիկուլյար հանգույցը։ Այնուամենայնիվ, LGL- ով մարդկանց մեծ մասը, ում մոտ էլեկտրաֆիզիոլոգիական ուսումնասիրություններ են իրականացվել, չունեն որևէ հավելյալ ուղու կամ կառուցվածքային աննորմալության որևէ ապացույց։ Սակայն փոքրաթիվ դեպքերում կարելի է հայտրաբերել որոշ ինտրանոդալ կամ պարանոդալ թելեր, որոնք շրջանցում են ամբողջապես կամ մասամբ ատրիովետրիկուլյար հանգույցը, հետագա նորմալ անցումով Հիսի խրձով։  Մեծամասնության մոտ կարճ PR ինտերվալը պայմանավորված է հաղորդման արագացված անցմամբ ատրիովենտրիկուլյար հանգույցով։Դրա համարել LGL համախտանիշը համարվում է կլինիկական համախտանիշ՝ բազմաթիվ տարբեր հիմնարար պատճառներով։


== Ախտորոշումը ==

LGL համախտանիշը ախտորոշվում է մարդու մոտ, ով զգացել է սրտի աննորմալ ռիթմի դրվագներ (առիթմիաների), ովքեր ունեն PR ինտերվալի 0,12 վայրկյանից պակաս կամ հավասար 0,12 վայրկյանի (120 ms) նորմալ QRS կոմպլեքսի կոնֆիգուրացիայով և տևողությամբ իրենց հանգստի Էլեկտրասրտագրում։ Էլեկտրասրտագրի վրա պատահականորեն հայտնաբերված PR կարճ ինտերվալը `առանց տախիկարդիայի դրվագների, պարզապես բարորակ Էլեկտրասրտագրիր է։
LGL համախտանիշը կարելի է տարբերակել Ուոլֆ–Պարկինսոն–Ուայթի համախտանիշից համախտանիշից, քանի որ WPW համախտանիշում նկատվող դելտա ալիքները LGL համախտանիշում չեն երևում։ QRS համալիրը կարող է նեղ լիենլ  LGL համախտանիշի դեպքում, ի տարբերություն WPW-ի, քանի որ փորոքային անցկացումը կատարվում է Հիս-Պուրկինե համակարգի միջոցով։ Lown–Ganong–Levine համախտանիշը կլինիկական ախտորոշում է, որը առաջացել է էլեկտրոֆիզիոլոգիայի ուսումնասիրությունների առաջանալուց առաջ։


== Կանխատեսում ==
LGL համախտանիշ ունեցող անձինք չեն կրում հանկարծակի մահվան ռիսկ։ Սինդրոմի հետ կապված միակ հիվանդությունը պարոքսիզմալ տախիկարդիայի դրվագների առաջացումն է, որը կարող է լինել մի քանի տեսակների, ներառյալ՝ սինուսային տախիկարդիա, ատրիվետրիկուլյար հանգույցի re-entrant տախիկարդիա, Նախասրտերի ֆիբրիլյացիա կամ նախասրտերի թրթռում։


== Տես նաև ==
Էլեկտրասրտագրություն
Ուոլֆ–Պարկինսոն–Ուայթի համախտանիշ
Նախասրտերի ֆիբրիլյացիա
Տախիկարդիա


== Ծանոթագրություններ ==


== Արտաքին հղումներ ==
Բուրտին (գյուղ, Պոլոննոեի շրջան)

Բուրտին (ուկրաիներեն՝ Буртин), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Բուրտին գյուղում բնակվում էր 904 մարդ։ Բնակավայրը զբաղեցնում է 3,08 կմ² տարածք։ Բնակչության խտությունը կազմում էր 293,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոսնիա-Պոդրիանական կանտոն

Բոսնիա-Պոդրիանական կանտոն (բոս․՝ Bosansko-podrinjski kanton, խորվ.՝ Bosansko-podrinjska županija, սերբ.՝ Босанско-подрињски кантон), Բոսնիա և Հերցեգովինայի Դաշնության 10 կանտոններից մեկը, որը մտնում է Բոսնիա և Հերցեգովինայի կազմի մեջ։ Կանտոնի վարչական կենտրոնն է Գորաժդե քաղաքը։


== Աշխարհագրություն ==
Կանտոնը տեղակայված է երկրի արևելյան հատվածում, որը սերբական տարածքում բոսնիական հատվածի գրեթե անկլավ է։ Իր մեջ ներառում է ութ համայնք՝ Գորաժդե, Պալե Պրաչա և Ֆոչա Ուստիկոլինա։


== Բնակչություն ==


=== 2013 ===


== Ծանոթագրություններ ==


== Արտաքին հղումներ ==
Պաշտոնական կայք Archived 2015-10-21 at the Wayback Machine.
Ինես Ֆունգ

Ինես Ֆունգ (անգլ.՝ Inez Y. Fung, ապրիլի 11, 1949(1949-04-11), Բրիտանական Հոնկոնգ, Միացյալ Թագավորություն), ամերիկացի կլիմայագետ։ ԱՄՆ գիտությունների ազգային ակադեմիայի (2001), Ամերիկյան փիլիսոփայական ընկերության (2014), Սինիկի Թայվանյան ակադեմիայի (2010), Լոնդոնի թագավորական ընկերության անդամ (2019), Բերկլիի Կալիֆոռնիայի համալսարանի պրոֆեսոր։


== Կենսագրություն ==
Մասաչուսեթսի տեխնոլոգիական ինստիտուտում ստացել է կիրառական մաթեմատիկայի բակալավրի աստիճան՝ հիդրոդինամիկայի մասնագիտությամբ (1971), իսկ  Մասաչուսեթսի տեխնոլոգիական ինստիտուտից ստացել է օդերևութաբանական գիտությունների դոկտորի աստիճան (1977, Jule Gregory Charney ուսումնասիրությունների գիտական  ղեկավար)։ NASA-ի Գոդդարդի տիեզերական թռիչքային կենտրոնում եղել է գիտական աշխատանքների ղեկավար։ Համագործակցել է NASA-ի Գոդդարդի տիեզերական հետազոտությունների ինստիտուտի, Lamont–Doherty Earth Observatory Կոլումբիայի համալսարանի և Կանադայի Վիկտորիանական համալսարանի հետ։ 1998 թվականից դասավանդում է Բերկլիում Կալիֆոռնիայի համալսարանում, այստեղ ընդունվել է որպես Բերկլիի մթնոլորտային գիտությունների կենտրոնի հիմնադիր-տնօրեն, ներկայումս մթնոլորտային գիտությունների պրոֆեսոր է, նա նաև Բերկլիի շրջակա միջավայրի ինստիտուտի (Berkeley Institute of the Environment) գործադիր տնօրենն է։ Համարվում է Կլիմայական փոփոխությունների միջպետական փորձագիտական խմբի զեկույցների հեղինակը։
2012 թվականից Ազգային գիտական խորհրդի անդամ է։ Հանդիսանում է նաև Ամերիկյան օդերևութաբանական ընկերության, Ամերիկյան երկրաֆիզիկական միության (1996), Ամերիկյան արվեստների և գիտությունների ակադեմիայի անդամ։ Ամուսինը` Jim Bishop-ը, օվկիանոսագետ է։ Վերջին տարիներին Ինես Ֆունգը սիրում էր ջութակը նվագել։


== Պարգևներ ==
Պարգևատրվել է NASA-ի Exceptional Scientific Achievement Medal-ով (1989), Ամերիկյան երկրաֆիզիկական միության Ռոջեր Ռովելլի մեդալով (2004), Ամերիկյան օդերևութաբանական ընկերության Carl-Gustaf Rossby Research Medal–ով (2019) և այլ մեդալներով։ 

Մթնոլորտային հետազոտությունների ազգային կենտրոնի կլիմայի համակարգի մոդելի վաստակավոր նվաճման մրցանակ, 2007
Գիտական ամերիկացի 50 մրցանակ, 2005
Ռոջեր Ռվելլի մեդալ, Ամերիկյան երկրաֆիզիկական միություն, 2004
2002 Գլոբալ գիտական փոփոխությունների բնագավառում Հենրի Վ. Քենդալի հիշատակի լսարան, Մասաչուսեթսի տեխնոլոգիական ինստիտուտ
1997-2002 ՆԱՍԱ-ի Գոդդարդի ավագ գիտաշխատող
1991 Օվկիանոսի և մթնոլորտի ազգային վարչակազմի հեղինակավոր մրցանակ
1990-1997 ՆԱՍԱ-ի Գոդարդի տիեզերական ուսումնասիրությունների ինստիտուտի առավել արժեքավոր մրցանակ
1989 ՆԱՍԱ-ի բացառիկ գիտական նվաճումների մեդալ 
1987-1993 ՆԱՍԱ-ի Գոդդար տիեզերական ուսումնասիրությունների ինստիտուտի գործընկերների մրցանակ
1977 C.G. Ռոսբիի մրցանակ տարվա ակնառու թեզի համար, Մասաչուսեթսի տեխնոլոգիական ինստիտուտի օդերևութաբանության ֆակուլտետ


== Ծանոթագրություններ ==


== Արտաքին հղումներ ==
Inez Fung's website
What Could Happen in a World That's 4 Degrees Warmer | WIRED Brand Lab ՅուԹյուբում
Նևիլ օ Բուա

Նևիլ օ Բուա (ֆր.՝ Neuville-au-Bois), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 185 մարդ, բնակչության խտությունը` 63.14 մարդ/կմ²։ Բնակավայրը զբաղեցնում է 2.93 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 38 կմ արևմուտք։


== Բնակչություն ==


== Տնտեսություն ==
2010 թվականին ուներ 112 աշխատունակ (15-64 տարեկան) բնակիչ, որոնցից ակտիվ էին 81-ը, իսկ ոչ ակտիվները` 31։ Ակտիվության ցուցանիշը կազմում է 72,3 %։ 81 աշխատունակ մարդկանցից աշխատել է 69 անձ (39 տղամարդ և 30 կին)։ Գործազուրկ են եղել 12 անձ (8 տղամարդ և 4 կին)։ 31 անաշխատունակներից 9-ը եղել են աշակերտներ կամ ուսանողներ, 13-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լոպատին (այլ կիրառումներ)

Լոպատին, կարող է վերաբերել՝

Լոպատին - ավան, Ուկրաինայի Չեռնիգովի մարզի Բախմաչի շրջանում
Լոպատին - գյուղ, Ուկրաինայի Վիննիցայի մարզի Կազատինի շրջանում
Անտիգոնե (ողբերգություն)

Անտիգոնե, հին հունական ողբերգակ Սոփոկլեսի ողբերգություն, բեմադրվել է 442 թվականի մարտ-ապրիլին, հայերեն է թարգմանել Համազասպ Համբարձումյանը կողմից։
«Անտիգոնեն» գրված է Թեբեյան շարքի առասպելաբանական սյուժեի հիման վրա։ Սոփոկլեսը ողբերգության մեջ ցույց է տալիս մարդու ընտրությունը աստվածային բարոյական օրենքի և պետական օրենքների միջև հակասության պայմաններում։


== Սյուժե ==
Պոլինիկեսն արգոսյան բանակով արշավել է հայրենի Թեբե քաղաքի վրա՝ արքայական իշխանությունն իր եղբորից՝ Էտեոկլեսից խլելու։ Արգոսյան զորքը պարտվել է, իսկ եղբայրները մենամարտում սպանել են միմյանց։ Նոր թագավոր Կրեոնը մահվան սպառնալիքով արգելում է հողին հանձնել Պոլինիկեսի դին։ Նահատակված Էտեոկլեսը թաղվելու է բոլոր պատիվներով, Պոլինիկեսն անթաղ պիտի մնա, նրա մարմինը գիշատիչների կեր պիտի դառնա։
Անտիգոնեն` Էդիպ թագավորի դուստրը, անտեսելով Կրեոնի հրամանը հողին է հանձնում եղբոր դին։ Կրեոնը կարգադրում է Անտիգոնեին հսկողության տակ պահել՝ շուտով նրան մահապատժի ենթարկելու համար։ Կրեոնի որդի Հեմոնը՝ Անտիգոնեի փեսացուն, փորձում է հորը ետ կանգնեցնել, բայց հայրը անդրդվելի է, նա չի լսում նաև Թեբեի կույր գուշակ Թիրեսիասին, որ Կրեոնին խորհուրդ է տալիս Պոլինիկեսի մարմինն անմիջապես հողին հանձնել և Անտիգոնեին ազատել։ Ծերունին գուշակում է Կրեոնի ամենասիրելի մարդկանց մոտալուտ մահն ու հեռանում։
Կրեոնի սուրհանդակը բերում է Անտիգոնեի և Հեմոնի մահվան գույժը։ Անտիգոնեն դամբարանում կախվել է, և սիրելի հարսնացուի դիակի մոտ ինքնասպան է եղել նաև Հեմոնը…
Հեմոնի դիակը ձեռքերին՝ ծառաների հետ գալիս է Կրեոնը։ Նրան նոր հարված է սպասում. իմանալով որդու մահը՝ ինքնասպան է եղել նաև նրա կինը՝ Եվրիդիկեն։ Վշտից խենթացած Կրեոնը ողբում է իր ճակատագիրը։


== Ծանոթագրություններ ==
Ուռիսաառե

Ուռիսաառե (էստ․՝ Urissaare), գյուղ Էստոնիայի Պյարնումաա նահանգի Հյաադեմեեստե շրջանում։
2011 թվականի տվյալներով գյուղում բնակվում էր 68 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մեթ Քաթս

Մեթյու «Մեթ» Քաթս (անգլ.՝ Matthew "Matt" Cutts, 1972), ամերիկացի ինժեներ-ծրագրավորող։ Եղել է Google-ի՝ որոնողական սպամի դեմ պայքարի թիմի ղեկավարը։ Ներկայումս նա աշխատում է US Digital Service-ում։ Նախ եղել է տեխնիկական տնօրեն, իսկ 2017 թվականին հունվարի 20-ին դարձել է կառավարչի պաշտոնակատար։ Նախկինում Google-ում աշխատել է որոնման որակի թիմում որոնման համակարգի օպտիմալացման գծով։


== Կրթություն ==
Կատիսը ավարտել է Rowan County Senior High Schoo դպրոցը` Կենտուկիում։ 1995 թվականին Կենտուկիի համալսարանում ստացել է բակալավրի աստիճան` համակարգչային գիտության և մաթեմատիկայի բնագավառում։ 1998 թվականին նա ստացել է մագիստրոսի կոչում Չապել Հիլի Հյուսիսային Կարոնիլայի համալսարանում։


== Կարիերա ==
Վեբ որոնման բնագավառում Քաթսն իր կարիերան սկսել է Չապել Հիլի Հյուսիսային Կարոլինայի համալսարանում, իր դոկտորական ատենախոսության վրա աշխատելու ժամանակ։ 2000 թվականի հունվարին Google-ում աշխատանքի է անցել որպես ինժեներ-ծրագրավորող։  2007 թվականին Քաթսը հայտարարել է, որ իր հետազոտության դաշտը եղել է համակարգչային գիտություն։ Այնուհետև նա տեղափոխվել է տեղեկատվական որոնման և որոնողական համակարգերի դաշտ։ Նախքան Google-ի որոնման որակի բաժնում աշխատելը Քաթսն աշխատել է անվտանգ որոնման և ընտանեկան զտման թիմում, որն ինքն է մշակել։ Նա ստացել է «porn cookie guy» մականունը նրա համար, որ իր կնոջ կողմից տանը պատրաստված թխվածքաբլիթներով հյուրասիրել է բոլոր նրանց, ովքեր գտնում էին պոռնոգրաֆիայի անցանկալի օրինակներ որոնման արդյունքում։
Քաթսը Google-ի արտոնագրում հիշատակված համահեղինակ-գյուտարարներից մեկն է, որ կապված է որոնման համակարգերի և վեբ-սպամի հետ։
2010 թվականի նոյեմբերին Քաթսը հայտարարել է մշակողների մրցույթ։ Անհրաժեշտ էր Microsoft Kinect-ն ավելի համատեղելի դարձնել Linux օպերացիոն համակարգի հետ։ Այդ ժամանակ Microsoft-ը հայտարարել է, որ Kinect-ի օգտագործումը այլ սարքերով` բացառությամբ Xbox 360-ի, չի աջակցվում իրենց կողմից։
2014 թվականի հուլիսին Մեթն իր բլոգում հայտարարել է, որ պատրաստվում է մի քանի ամիս արձակուրդ վերցնել, ավելի շատ ժամանակ անցկացնել իր ընտանիքի հետ և փորձել նոր բաներ։ Երբ Մեթը Google-ում աշխատանքի է անցել, պայմանավորվել է կնոջ հետ, որ նա 4-5 տարի աշխատելու է, ինչից հետո նրանք որոշ ժամանակ անցկացնելու են միասին, և 15 տարի անց նա վերջապես որոշել է անել դա։
2015 թվականի մայիսին Google-ն հայտարարել է, որ նոր մարդ է նշանակվել Մեթի պաշտոնում՝ դառնալով վեբ-սպամի դեմ պայքարելու թիմի ղեկավար։ Սակայն ի տարբերություն Մեթի, այդ անձը չի դառնա հրատարակիչների և վեբ-վարպետների հարցերով պաշտոնական ներկայացուցիչ։
2017 թվականի հունվարին Մեթն իր պաշտոնական բլոգում հայտարարել է, որ ինքը հեռանում է Google-ից, որպեսզի միանա US Digital Service-ին։


== Ծանոթագրություններ ==


== Արտաքին հղումներ ==
Matt Cutts: Gadgets, Google, and SEO — Մեթյու Քաթսի անձնական բլոգը
Мэтт Каттс на ted.com
2009 Մեթյու Քաթսի էջը BusinessWeek կայքում
Հարցազրույց Մեթյու Քաթսի հետ, SEOmoz
Լյադցո (գյուղ, Ելնինսկի շրջան)

Լյադցո (ռուս.՝ Лядцо), գյուղ Ռուսաստանի, Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիլիջ-Արսլան I

Կիլիջ-Արսլան I (օսմ. قلج أرسلان‎ — Kılıc Arslân, թուրքերեն՝ Kılıç Arslan, ամբողջ անունը՝ Դաուդ Կիլիջ Արսլան իբն Սուլեյման-շահ) (? — 1107), Ռումի սելջուկ սուլթան Սուլեյման I-ի որդին։
Երկար տարիներ անցկացրել է Պարսկաստանում որպես պատանդ։ Այնտեղից փախչելուց հետո, տիրանում է հոր գահին և ընդլայնում իր տարածքները Բյուզանդական կայսրության հաշվին։ Երբ խաչակիրները սկսեցին Սուրբ Երկիր գնալ Ռումի սուլթանության տարածքով, Պետրոս Ճգնավորի և Վալտեր Գոլյակի ղեկավարած անկանոն զորքերին, Կիլիջ-Արսլանը կարողացավ գլխովին ջախջախել 1097 թվականին, սակայն Գոդֆրուա Բուլյոնցու ղեկավարած կանոնավոր զորքերի դեմ ոչինչ անել չկարողացավ։
Սուլթանը արժանապատվորեն պաշտպանեց Նիկիան, սակայն քրիստոնյաներին հաջողվեց գրավել քաղաքը, հետո խաչակիրները մեկը մյուսի հետևից՝ Դորիլեայում, Փսիդիայում և Լիկոնիայում պարտության մատնեցին սելջուկներին։ Կիլիջ-Արսլանին հաջողվեց Կապադովկիայում ջախջախել դանիացի խաչակիրներին Սվենոքի հրամանատարությամբ։ Իսկ Անտիոքի արյունալի ճակատամարտում սուլթանը մինչև վերջ տղամարդավայել դիմադրեց, սակայն արդյունքում պարտվեց։

1101 թվականին Կիլիջ-Արսլանին հաջողվում է կանգնեցնել երեք նոր ժամանած խաչակրաց բանակի։ Այդ պարտություններից հետո խաչակիրները ընտրեցին նոր ճանապարհ դեպի Պաղեստին շրջանցելով սելջուկներին, այդ ճամփան ընկած էր Բյուզանդիայով և Կիլիկյան Հայաստանով։ Կյանքի վերջին տարիներին սուլթանը զբաղված էր ըմբոստ ամիրաներին դիմադրելով նույն ժամանակ տեղի ունեցած ճակատամարտերից մեկում սուլթանը խեղդվում է։ Արևմտյան և բյուզանդական աղբյուրներում Կիլիջ-Արսլանին նաև անվանում են Սոլիման (Սուլեյման)։


== Տես նաև ==
Խաչակրաց առաջին արշավանք


== Ծանոթագրություններ ==
Կորտես դե լա Ֆրոնտերա

Կորտես դե լա Ֆրոնտերա (իսպ.` Cortes de la Frontera), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սեռանիա դե Րոնդա շրջանում։ Տարածքը կազմում է` 177 կմ2։ Բնակչությունը՝ 3642 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 159 կմ։


== Արտաքին հղումներ ==
պաշտոնական կայք Archived 2018-05-08 at the Wayback Machine.
Página dedicada a los pueblos de la Serranía de Ronda
Página de la peña más laureada de Cortes de la Frontera, Los Mendres Archived 2016-03-03 at the Wayback Machine.
Página de estadísticas sobre Cortes Archived 2007-05-08 at the Wayback Machine.
Ջորջ Բուռնության

Ջորջ Բուռնության (անգլ.՝ George A. Bournoutian, սեպտեմբերի 25, 1943(1943-09-25), Սպահան, Իրան - օգոստոսի 22, 2021(2021-08-22), Նյու Ջերսի, ԱՄՆ), ամերիկահայ պատմաբան, պրոֆեսոր։ Իրանիկա հանրագիտարանի հոդվածների և բազմաթիվ գրքերի հեղինակ։
Ավարտել է Լոս Անջելեսի կալիֆոռնյան համալսարանը։
Հիմնական աշխատությունները վերաբերում են Հայաստանի, Հարավային Կովկասի, Ռուսաստանի և Միջին Արևելքի պատմության հարցերին։


== Հիմնական աշխատություններ ==
Eastern Armenia in the Last Decades of Persian Rule, 1807—1827. Studies in Near Eastern Culture and Society, number 5, Von Grunebaum Center, UCLA, Undena, 1982
The Khanate of Erevan under Qajar Rule, 1795—1828. Persian Studies Series, number 13, Bibliotheca Persica, Iran Center, Columbia University, New York, 1992
A History of Qarabagh. Mazda Academic Press, California, 1994
George A. Bournoutian:A History of the Armenian People (Vol.1, 2)
Russia and the Armenians of Transcaucasia: A Documentary Record, 1797—1889. Mazda Academic Press, California, 1998
Two Chronicles on the History of Karabagh, Mazda Publishers, 2004
A Concise History of the Armenian People (5th revised edition), Mazda Publisher, 2006
Tigranes II and Rome: A New Interpretation Based on Primary Sources, Mazda Publishers, 2007
A Brief History of the Aghuank՝ Region (Esayi Hasan Jalaleants՝), Mazda Publishers, 2009


== Ծանոթագրություններ ==
Ձյուրինա Մացուի

Ձյուրինա Մացուի (ճապ.՝ 松井 珠理奈, մարտի 8, 1997(1997-03-08), Կասուգաի, Այչի, Ճապոնիա), ճապոնական SKE48 այդոլ խմբի անդամ։ Նա նաև AKB48 խմբի ժամանակավոր անդամ է։ SKE48 խմբում նա մտնում է S թիմի մեջ, իսկ AKB48 խմբում՝ K թիմի մեջ։


== Կենսագրություն ==
2008 թվականի հուլիսին Ձյուրինա Մացուին ընդունեց SKE48 խմբի անդամ դառնալու հրավերքը՝ 22 ուրիշ աղջիկների հետ։ Այդ խմբի առաջնաելույթը տեղի ունեցավ 2008 թվականի հոկտեմբերի 5-ին։
Նույն թվականին Ձյուրինան մասնակցեց AKB48 խմբի «Oogoe Diamond» երգի ձայնագրմանը։ 


== Սկավառակագրություն ==


=== Սինգլներ ===


==== AKB48 ====
«Oogoe Diamond» (հոկտեմբերի 22, 2008)
«10nen Zakura» (մարտի 4, 2009)
«Namida Surprise!» (հունիսի 24 2009)
«Iiwake Maybe» (օգոստոսի 26, 2009)
«RIVER» (հոկտեմբերի 21 2009)
«Sakura no Shiori» (փետրվարի 17, 2010)
«Majisuka Rock’n'roll»
«Ponytail to Shushu» (մայիսի 26, 2010)
«Majijo Teppen Blues»
«Heavy Rotation» (օգոստոսի 18, 2010)
«Yasai Sisters» в исполнении Yasai Sisters
«Beginner» (հոկտեմբերի 27, 2010)
«Sakura no Ki ni Narou» (փետրվարի 16, 2011)
«Dareka no Tame ni (What Can I Do for Someone)»
«Everyday, Katyusha» (մայիսի 25, 2011)
«Flying Get» (օգոստոսի 24 2011)
«Yasai Uranai» в исполнении Yasai Sisters
«Kaze wa Fuiteiru» (26 октября 2011)
«Ue kara Mariko» սինգլի B կողմ (դեկտեմբերի 7, 2011)
«Noel no Yoru»
«GIVE ME FIVE!» (փետրվարի 15, 2012)
«New Ship»
«Manatsu no Sounds Good!» (մայիսի 23, 2012)
«Gingham Check» (օգոստոսի 29, 2012)
«UZA» (հոկտեմբերի 31, 2012)
«Scrap & Build»
«Eien Pressure» սինգլի B կողմ (դեկտեմբերի 5, 2012)
«Tsuyogari Tokei»
«So Long!» (փետրվարի 20, 2013)
«Yuuhi Marie»
«Sayonara Crawl» (մասյիսի 22, 2013)
«How Come?»


==== SKE48 ====
«Tsuyoki Mono yo» (ճապ.՝ 強き者よ) (օգոստոսի 5, 2009)
«Aozora Kataomoi» (ճապ.՝ 青空片想い) (մարտի 24, 2010)
«Gomen ne, Summer» (ճապ.՝ ごめんね、SUMMER) (հուլիսի 7, 2010)
«1! 2! 3! 4! Yoroshiku!» (ճապ.՝ 1!2!3!4! ヨロシク!) (նոյեմբերի 17, 2010)
«Banzai Venus» (ճապ.՝ バンザイVenus) (մարտի 9 2011)
«Pareo wa Emerald» (ճապ.՝ パレオはエメラルド) (հուլիսի 27, 2011)
«Okey Dokey» (նոյեմբերի 11, 2011)
«Kataomoi Finally» (հունվարի 25, 2012)
«Aishite-love-ru!» (ճապ.՝ アイシテラブル!) (մայիսի 16, 2012)
«Kiss datte Hidarikiki» (ճապ.՝ キスだって左利き) (սեպտեմբերի 19, 2012)
«Choco no Dorei» (ճապ.՝ チョコの奴隷) (հունվարի 19 2013)


=== Հեռուստաֆիլմեր և սերիալներ ===
Majisuka Gakuen (2010)
Mousou Deka (2011)
Majisuka Gakuen 2 (2011)
Majisuka Gakuen 3 (2012)
Լեսելիձե (գյուղ)

Լեսելիձե կամ Գյաչրիփշ (նախկին` Երմոլովսկ, աբխազ.` Гьачрыҧшь, վրաց.` ლესელიძე), գյուղ Աբխազիայի Գագրայի շրջանում, Փսոու գետի ձախ ափին, Գագրայից 14 կմ հյուսիս-արևմուտք։ Գտնվում է Սև ծովի ափին, ծովի մակարդակից 3 մ բարձրության վրա։


== Բնակչությունը ==
1959 թվականի տվյալներով, գյուղն ուներ 646 բնակիչ, հիմնականում էստոնացիներ և ռուսներ։ 1989 թվականին, գյուղում ապրում էր 969 մարդ` հայեր, էստոնացիներ, վրացիներ և ռուսներ։
Համաձայն 2011 թվականի հաշվառումների, գյուղական խորհրդի կազմում ապրում էր 1546 բնակիչ, որից 980 (63,4%) - հայեր, 215 (13,9%) - աբխազներ, 146 (9,4%) - ռուսներ, 205 (13,3%) այլ ազգությունների ներկայացուցիչներ (ներառյալ էստոնացիներ)։
Հիմնադրել են էստոնացիները` 1882 թվականին։ Հայերը եկել են 1924 թվականին, շրջակա գյուղերից։


== Տնտեսությունը ==
Բնակիչներն զբաղվում են ծխախոտի, դափնու մշակությամբ, բանջարաբուծությամբ, այգեգործությամբ, անասնապահությամբ և շերամապահությամբ։
Խորհրդային տարիներին գյուղը զարգացել է որպես առողջարանային բնակավայր։ Այնտեղ կառուցվել են մանկական առողջարաններ, հանգստյան տուն և մարզաբազա, որտեղ իրենց մարզումներն էին կատարում ԽՍՀՄ ֆուտբոլի, հանդբոլի և թեթև աթլետիկայի թիմերը։ Գյուղն ուներ ութամյա դպրոց, գրադարան, ակումբ, բուժկայան և անտառտնտեսություն։


== Անվանումը ==
19-րդ դարի վերջերից գյուղը կոչվել է Երմոլովսկ` ի պատիվ ռուս պետական գործիչ Ալեքսեյ Երմոլովի, ով 1894 թվականին այցելել է այս գյուղը։ 1944 թվականին, ի պատիվ ԽՍՀՄ հերոս, գեներալ-գնդապետ Կոնստանտին Լեսելիձեի, գյուղը անվանվել է Լեսելիձե։
1992 թվականին, Աբխազիայի կառավարության որոշմամբ, գյուղը վերանվանվել է Գյաչրիփշ։ Այս անվանումը կապված է աբխազական Գեչբա իշխանական տոհմի հետ, ովքեր ժամանակին իշխել են այս տարածքներում։


== Ծանոթագրություններ ==
Սան Խոսե (այլ կիրառումներ)

Սան Խոսե, կարող է վերաբերել՝

Սան Խոսե - Կոստա Ռիկայի մայրաքաղաքը
Սան Խոսե - քաղաք ԱՄՆ-ի հարավարևմտյան մասում՝ Կալիֆոռնիա նահանգում
Սան Խոսե - Կոստա Ռիկայի 7 նահանգներից մեկը
(1309) Հիպերբորեա

(1309) Հիպերբորեա (անգլ.՝ Hyperborea), աստերոիդ աստերոիդների գոտու արտաքին մասում։ Հայտնաբերվել է 1931 թվականի հոկտեմբերի 11-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 3,208612 ա. մ., առավելագույնը մոտենում է 2,7191 ա. մ. հեռավորության վրա և հեռանում 3,6981 ա. մ., իսկ Երկրի ուղեծրին Հիպերբորեա աստերոիդը նվազագույնը մոտենում է 1,7557 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2099,3 երկրային օրվա ընթացքում, իր ուղեծրով շարժվելով միջինում 0,171486 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1309) Հիպերբորեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆրանսուա Պինո

Ֆրանսուա Պինո (ֆր.՝ François Pinault, օգոստոսի 21, 1936(1936-08-21)[…], Les Champs-Géraux, Կոտ դ'Արմոր), ֆրանսիացի ձեռնարկատեր, հավաքորդ և մեկենաս։ 2010 թվականին Պինոյի կարողությունը կազմել է 8,7 միլիարդ դոլար, որի արդյունքում նա հայտնվել է Forbes-ի վարկածով աշխարհի ամենահարուստ մարդկանց ցանկի 77-րդ հորիզոնականում։


== Կենսագրություն և գործունեություն ==
Ֆրանսուա Պինոն ծնվել է Ֆրանսիայի Բրետան նահանգում՝ փայտավաճառի ընտանիքում, ինչի պատճառով սովորելու ընթացքում ունեցել է դժվարություններ, սակայն նրան մանկուց հետաքրքրել է ձեռներեցությունը։ 16 տարեկանում երիտասարդը լքել է դպրոցը։ Մի քանի տարի աշխատել է Բրետանում և Փարիզում, այնուհետև երեք տարով մեկնել է Ալժիր, որն այդ ժամանակ ֆրանսիական գաղութ էր։ Այնտեղից վերադարձել է մեկնարկային կապիտալով։
Ֆրանսիա վերադառնալուց հետո Պինոն ամուսնացել է իր հոր մատակարարի դստեր՝ Լուիզա Գոտի հետ։ Ամուսնությունը երկար չի տևել, սակայն թույլ է տվել Պինոյին 27 տարեկանում հիմնել իր առաջին ընկերույթունը՝ Pinault group-ը։ Նույն թվականներին երիտասարդ ձեռնարկատերը ընկերացել է Ժակ Շիրակի հետ, ով հետագայում օգնել է Պինոյին։ 1973 թվականի ճգնաժամից կարճ ժամանակ առաջ Պինոն իր ընկերությունը վաճառել է բրիտանացի ներդրողներին 30 միլիոն ֆրանկով, իսկ ճգնաժամից հետո այն հետ է գնել ընդամենը 5 միլիոն ֆրանկով։
1987 թվականին Պինոն գնել է թուղթ արտադրող Chapelle Darblay-ի 75%-ը, և երեք տարի անց վաճառել 525 միլիոն ֆրանկով։ 1989 թվականին նա ընդօրինակել է CFAO-ին, որը զբաղվում է ավտոմեքենաների և դեղորայքի մատակարարմամբ Աֆրիկա։ Նույն թվականին Պինոյի ընկերությունը ներկայացվել է բորսայում։
Ինչպես իր ընկեր Բեռնար Առնոն (LVMH նախագահ), Պինոն ևս կատարել է ներդրում շքեղ ապրանքների արտադրության և վաճառքի ոլորտում։ 1994 թվականին Pinault և Redoute ընկերությունները միաձուլվել են Pinault-Printemps-Redoute կոնցեռնի մեջ (2005 թվականից՝ PPR)։ Միլիոնատերերը ձեռք են բերել Yves Saint Laurent և Bottega Veneta ապրանքանիշերը, Փարիզի առևտրային կենտրոն Printemps-ը, կահույքի արտադրությամբ զբաղվող Conforama-ն և fnac առևտրային ցանցը։ 1999 թվականին Պինոն ստիպված է եղել մրցակցել Առնոյի հետ Gucci նորաձևության տան համար պայքարում, որը 2004 թվականին վերջնականապես տեղափոխվել էր PR տիրույթ։


== Անձնական կյանք ==
Ֆրանսուա Պինոն ամուսանցած է, ունի երեք երեխա։ Տղան՝ Ֆրանսուա-Անրին, գլխավորում է PPR ընկերությունը, իսկ նրա որդին՝ Ֆրասուա-Անրի Պինոն, ամուսանացած է մեքսիկացի դերասանուհի Սալմա Հայեկի հետ։


== Հավաքածու ==
Հարստանալով Պինոն կարողացել է ձեռք բերել արվեստի գործեր։ Նրա անձնական հավաքածուն պարունակում է անվանի վարպետների ավելի քան 2000 աշխատանք, ինչպիսիք են Պաբլո Պիկասոն, Պիտ Մոնդրիանը, Էնդի Ուորհոլը և Ջեֆ Կունսը։ Իր հավաքածուն Պինոն ցուցադրել է Վենետիկի Պալացցո Գրասսիի պալատում, որը թանգարանի է վերածվել ճապոնացի ճարտարապետ Թադաո Անդոյի կողմից և բացվել է 2006 թվականին։ 2009 թվականին նախկին Punta della Dogana մաքսային շենքում բացվել է նոր թանգարան։


== Այլ ունեցվածք ==
1999 թվականին Պինոն ձեռք է բերել Christie’s աճուրդային տունը, որը զբաղվում է հնաոճ իրերի և արվեստի գործերի վաճառքով։ Պինոյին են պատկանում նաև Շատո Լատուր գինեգործական տնտեսությունը Բորդոյում, Vail Resorts լեռնադահուկային առողջարանները Կոլորադոյում, Մարինայի թատրոնը Փարիզում և «Ռեն» ֆուտբոլային ակումբը։


== Ծանոթագրություններ ==
Բասովսկի գյուղական խորհուրդ (այլ կիրառումներ)

Բասովսկի գյուղական խորհուրդ, կարող է վերաբերել՝

Բասովսկի գյուղական խորհուրդ - Ուկրաինայի Սումիի մարզի Ռոմենսկի շրջանում
Բասովսկի գյուղական խորհուրդ - Ուկրաինայի Սումիի մարզի Սումսկի շրջանում
Հինգերորդ օվկիանոսը

«Հինգերորդ օվկիանոսը» (ռուս.՝ «Пятый океан»), Իսիդոր Աննենսկու խորհրդային գեղարվեստական ֆիլմը  խաղաղ երկինք երազող օդաչուների մասին, որոնք հայտնվել են պատերազմում։


== Սյուժե ==
Ֆիլմը պատմում է տայգայի որսորդ Լեոնտի Շիրոկովի ճակատագրի մասին, որը նախապատերազմական տարիներին դարձել է աերոակումբի կուրսանտ և  այդպիսով իրականացրել է երկնքի մասին իր նվիրական երազանքը։ Սակայն խիստ բանակային կարգապահությունը երիտասարդ տղայի համար բարդ գործ էր։ Հաղթահարելով սեփական բնավորությունը՝ նա դառնում է իսկական օդաչու, որն անհրաժեշտության դեպքում կարող է պաշտպանել հայրենիքը։


== Դերերում ==
Անդրեյ Աբրիկոսով – Լեոնտի Շիրոկով
Եվգենի Գարկուշա – Սանյա
Պյոտր Ալեյնիկով – Կովտունով
Վասիլի Զայչիկով – աերոակումբի պետ
Ալեքսեյ Մաքսիմով – աերոակումբի հանձնակատար
Իվան Նովոսելցով – Կիրիլով
Ալլա Գարդեր – Նատաշա
Անաստասիա Զուևա – Նատաշայի մայրը
Օսիպ Շախետ – Վասիլի Տիմոֆեևիչ


== Նկարահանող խումբ ==
Սցենարիստներ՝ Ալեքսեյ Սպեշնև, Ալեքսանդր Ֆիլիմոնով
Ռեժիսոր՝ Իսիդոր Աննենսկի
Օպերատոր՝ Վլադիմիր Օկուլիչ
Նկարիչներ՝ Սողոմոն Զարիցկի, Վալենտինա Խմելևա
Կոմպոզիտոր՝ Սերգեյ Պոտոցկի
Հնչյունային օպերատոր՝ Ադրիան Պրախով


== Տեխնիկական տվյալներ ==
Սև և սպիտակ, հնչուն
Պրեմիերան՝ 15 նոյեմբերի, 1940 թվական (ԽՍՀՄ)


== Ծանոթագրություններ ==


== Արտաքին հղումներ ==
Телеканал Культура
Исидор Анненский. Книга «В театре и кино», глава "Пятый океан".
Բիկինիաս

Բիկինիաս (պորտ.՝  Biquinhas), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատայի հարավարևմտյան մասում։ Բնակչությունը կազմում է 2648 մարդ՝ 2006 թվականի տվյալներով։ Գրավում է 457,226 կմ2 տարածք։ Բնակչության խտությունը կազմում է՝ 5,8 մարդ/կմ2։


== Պատմություն ==
Քաղաքը հիմնադրվել է 1963 թվականի մարտի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 13.171.758,00ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.830,13 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,746 (տվյալները ՄԱԿ-ի զարգացման ծրագրի)։
Աստերոիդների ցանկ (1201-1300)

Աստերոիդների ցանկ (1101-1200)  • Աստերոիդների ցանկ  • Աստերոիդների ցանկ (1301-1400)
 Աստերոիդների ցանկ (1101-1200)  • Աստերոիդների ցանկ  • Աստերոիդների ցանկ (1301-1400)


== Աղբյուր ==
«Discovery Circumstances: Numbered Minor Planets (1)-(5000)»։ www.minorplanetcenter.net
Կամազ

ԿամԱԶ (ռուս.՝ КамАЗ, հապավումը՝ Կամա ավտոմոբիլային գործարան)՝ ռուսական ընկերություն է, որն  արտադրում է  դիզելային բեռնատար և դիզելային շարժիչներ։ Կամազի գործարանը աշխատում է  1976 թվականից։ Ներկայումս արտադրում է ավտոբուսներ, տրակտորներ, կոմբայներ, էլեկտրական և ջերմային  մինի էներգիայի բաղադրիչներ։ Հիմնական արտադրությունը գտնվում է Նաբերեժնիե Չելնի քաղաքում։ Այն հանդիսանում է «Ռոստեխ» կորպորացիայի մի մասը :


== Պատմություն ==
1960 ական թվականներին ԽՍՀՄ տնտեսությունը պետք է բարձրացներ Ամենագնաց նավատորմի համար, հատկապես ժամանակակից տիպի հզորությամբ  8- ից 20 տոննա ավելի տնտեսական դիզելային շարժիչով։


== Քաղաքի և գործարանի կառուցում ==
Դեկտեմբերի 13-ին, 1969 թվականին  էքսկավատորավար Միխայիլ Նոսկովը հանեց առաջին դույլ հողը ապագա արդյունաբերական տարածքի համար։ Շինմոնտաժային աշխատանքները սկսվել են  1970 թվականի փետրվարին։ Ընդհանուր կառույցների մակերեսը կազմել է 3343 հազար մետր2։

		


== Դիզայնը և արտադրական սկիզբը ==
Տեխնիկական նախագիծը մշակվել է ինստիտուտի «Հիպոավտոարտադրություն» բաժնում։ 1974 թվականին հավաքվել է առաջին շարժիչը։ Կամազի բաժնետերեր դարձան 230 կազմակերպություններ։


== Մեքենաների արտադրությունը ==
Առաջին կամազը արտադրվել է 1976 թվականի փետրվարի 16-ին։ Առաջին ավտոմեքենան եղել է Կամազ - 5320։ Այս մեքենան պահպանվել է  երկար ժամանակ և աշխատել է Բաշկորտոստանում, որոշ ժամանակ անց պահպանվել է որպես թանգարանային նմուշ։ 1979 թվականի հունիսին արտադրվեց  100 000 բեռնատար։


== Ծանոթագրություններ ==


== Արտաքին հղումներ ==
Պաշտոնական կայք
Սանտովենիա (քաղաք)

Սանտովենիա (իսպ.՝ Santovenia), քաղաք և մունիցիպալիտետ Իսպանաիայում։ Մտնում է Սամորա պրովինցիայի, Կաստիլիա և Լեոն ինքնավար համայնքի կազմի մեջ։ Մունիցիպալիտետը գտնվում է Բենավենտե Ի Լոս Վալիես շրջանում։ Տարածքը կազմում է 32.96 կմ², բնակչությունը՝ 324 մարդ (2010 թվականի տվյալներով)։ Պրովինցիայի վարչական կենտրոնից գտնվում է 44 կմ հեռավորության վրա։


== Բնակչություն ==


== Ծանոթագրություններ ==
Մախաոն

Մախաոն (լատ.՝ Papilio machaon), առագաստավորների ընտանիքի թիթեռ։ Հայաստանում հանդիպում է Վայոց ձորի, Արարատի, Գեղարքունիքի մարզերում, Խոսրովի անտառ արգելոցում և Երևանի շրջակայքում։ Աչքի է ընկնում իր գեղեցկությամբ ու մեծությամբ։


== Կառուցվածք ==
Թևերի վառ դեղնագույն ընդհանուր գունավորման վրա դասավորված են տարբեր ձևերի ու մեծության սև պտեր։ Հետին թևերն օժտված են պոչանման հավելվածով։ Հետին թևերի վրա աչքի է ընկնում լավ արտահայտված կարմրավուն պուտ՝ երիզված սև օղակով։ Թրթուրը կանաչ է՝ լայնական սև գծերով, որոնց վրա կան կարմիր կետեր։ Սնվում է հովանոցավորների և բարդածաղկավորների տերևներով։ Հարսնյակը կանաչ է կամ գորշ։ Տարեկան տալիս է 2 սերունդ։ Թիթեռի թռիչքը՝ մայիս-հունիսին և հուլիս-օգոստոսին՝ անտառի բացատներում, առվակների առափնյա վայրերում, արոտավայրերում։ Ձմեռում է հարսնյակը։ Գեղեցկության պատճառով մախաոնին անխնա որսում են և ոչնչացնում, պաշտպանության կարիք ունի։


== Պատկերասրահ ==
Օտիել

Օտիել (ֆր.՝  Authieule), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 339 մարդ, բնակչության խտությունը` 74.02 մարդ/կմ²: Բնակավայրը զբաղեցնում է 4.58 կմ² տարածք:


== Աշխարհագրություն ==
Գտնվում է Փարիզ քաղաքից 145 կմ հյուսիս, Ամյեն քաղաքից 28 կմ հյուսիս:


== Բնակչություն ==


== Տնտեսություն ==
2010 թվականին կար 231 աշխատունակ (15-64 տարեկան)  բնակիչ, որոնցից ակտիվ էին 159-ը, իսկ ոչ ակտիվները` 72: Ակտիվության ցուցանիշը կազմում է 68,8 %: 159 աշխատունակ մարդկանցից աշխատել է 138 անձ (73 տղամարդ և 65 կին): Գործազուրկ են եղել 21 անձ (12 տղամարդ և 9 կին): 72 անաշխատունակներից 18 եղել են աշակերտներ կամ ուսանողներ, 35-ը` թոշակառուներ, իսկ 19-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մայնովկա

Մայնովկա (ուկրաիներեն՝ Майнівка), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Մայնովկա գյուղում բնակվում էր 64 մարդ։ Բնակչության խտությունը կազմում էր 147,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆերդինանդ I (Ավստրիա)

Անվան այլ կիրառումների համար տե՛ս՝ Ֆերդինանդ I (այլ կիրառումներ)Ֆերդինանդ I (գերմ.՝ Ferdinand I, (հունգ.՝ V. Ferdinánd, ապրիլի 19, 1793(1793-04-19)[…], Վիեննա, Սրբազան Հռոմեական կայսրություն - հունիսի 29, 1875(1875-06-29)[…], Պրահա, Ավստրո-Հունգարիա), Ավստրիայի կայսր, Հունգարիայի և Բոհեմիայի թագավոր (որպես Ֆերդինանդ V)։ Գահակալել է 1835 թվականից 1848 թվականը, երբ նա ստիպված եղավ հրաժարվել գահից։


== Կենսագրություն ==
Նա Ավստրիայի կայսր Ֆրանց II-ի և Նեապոլ և Սիցիլիայի թագուհի Մարիա Թերեզայի ավագ որդին էր։ Կայսր Ֆրանց II-ը, չնայած Ֆերդինանդի էպիլեպսիայի ու մտավոր կարողությունների ակներև բացակայության, այնուամենայնիվ պնդեց նրան՝ որպես գահաժառանգ նշանակելու վրա՝ հանուն Հաբսբուրգյան միապետության ավանդական սկզբունքների պահպանման։ Ֆերդինանդն օծվեց որպես Հունգարիայի թագավոր 1830 թ.։ 1832 թվականի օգոստոսին նա վերապրեց իր վրա կատարված ձախողված մահափորձը, և 1835 թ. մարտի 2-ին բարձրացավ Ավստրիայի կայսերական գահը։ Ֆերդինանդի մտավոր անկարողության պատճառով կառավարական գործերով հիմնականում զբաղվում էր այսպես կոչված «պետական կոնֆերանսը», որտեղ իշխանությունն իր ձեռքում կենտրոնացրեց Ավստրիայի կանցլեր (վարչապետ) Մետեռնիխը։ 1836 թվականին Ֆերդինանդն օծվեց որպես Բոհեմիայի թագավոր (վերջին Հաբսբուրգն այդ տիտղոսով), իսկ 1838 թվականին՝ որպես Լոմբարդիայի և Վենետիկի թագավոր։
1848 թ. հեղափոխության ժամանակ ապստամբ հեղափոխականների զայրույթն ուղղված էր ոչ այնքան անձամբ Ֆերդինանդի դեմ, որքան՝ կառավարությունը ղեկավարող խմբակի դեմ, որն ամեն կերպով դիմադրում էր որևիցե ազատական բարեփոխումների անցկացումը Ավստրո-Հունգարիայում։ 1848 թվականին նա պաշտոնազուրկ արեց Մետեռնիխին և այլ զիջումների դիմեց, որոնք սակայն նույնիսկ մասամբ չբավարարեցին հեղափոխականներին։ Մայիսին ապստամբեց Վիեննայի ժողովուրդը և Ֆերդինանդ I-ը, հեռանալով Օլմյուտց, 1848 թ. դեկտեմբերի 2-ին հրաժարվեց գահից, հօգուտ իր եղբորորդու՝ Ֆրանց Հովսեփի (ինքը՝ Ֆերդինանդը զավակներ չուներ)։
Կյանքի վերջին տարիներին Ֆերդինանդի առողջական վիճակն ավելի վատթարացավ. լինում էին դեպքեր, երբ նա օրական 20-ից ավելի էպիլեպտիկ ցնցումներ էր ապրում։ Դեպի վատը գնաց նաև նրա հոգեկան վիճակը՝ վերջում նա արդեն խելագարված էր։ Մահացավ Պրահայում 1875 թ. հունիսի 29-ին։


== Ծանոթագրություններ ==
Մրգաշատ

Մրգաշատ (նախկին անվանումը` Գեչրլու),
գյուղ Հայաստանի Հանրապետության Արմավիրի մարզի Արմավիրի տարածաշրջանում։ Բնակավայրը գտնվում է մարզկենտրոն Արմավիր քաղաքից մոտ 2 կմ հարավ-արևելք, ծովի մակերևույթից 850 մետր բարձրության վրա։ Մրգաշատ է վերանվանվել 1946 թ. ապրիլի 4-ին։


== Բնակչություն ==
Ըստ ՀՀ 2011 թ. մարդահամարի արդյունքների` Մրգաշատի մշտական բնակչությունը կազմել է 4993, առկա բնակչությունը` 4873 մարդ։ 1831 թվականից ի վեր բնակիչները հայեր են, որոնց մի մասի նախնիները 1828-1829 թթ. և 1915-1918 թթ. գաղթել են Սուրմալուի գավառից, Խնուսից, Ալաշկերտից, Խոյից և Սալմաստից։ 1949-1950 թթ. այստեղ հաստատվել են Լիբանանից եկած հայրենադարձները։
Մրգաշատի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, խաղողագործությամբ, բանջարաբոստանային կուլտուրաների և խորդենու մշակությամբ։


== Պատմամշակութային հուշարձաններ ==
Գյուղում է Սուրբ Աստվածածին եկեղեցին (1900 թ.)։ Գյուղի մոտ է գտնվում մ.թ.ա. III-II հազարամյակի «Սև բլուր» բնակատեղին։


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)


== Տես նաև ==
Մրգաշատի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==
Պալոմեկե

Պալոմեկե (իսպ.՝ Palomeque), քաղաք և մունիցիպալիտետ Իսպանիայում, մտնում է Տոլեդո նահանգի մեջ, ինչպես նաև Կաստալիա-Լա-Մանչա մեջ։ Մունիցիպալիտետը գտնվում է Լա-Սագռա շրջանում։ Տարածքը 22 կմ² է։ Բնակչությունը 922 մարդ (2010 թվականի տվյալներով)։ Քաղաքը պրովինցիայի վարչական շրջանից հեռու է 39 կմ։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք(չաշխատող հղում)
[1] Archived 2015-05-18 at the Wayback Machine.
Diputación de Toledo
Palomeque
Կավաք

Անվան այլ կիրառումների համար տե՛ս՝ Կավաք (այլ կիրառումներ)Կավաք, գյուղ Արևմտյան Հայաստանում, Սեբաստիայի վիլայեթի Քոչկիրի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կական Ներքին

Կական Ներքին, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վալենսբեկ (կոմունա)

Վալենսբեկ (դան․՝ Vallensbæk Kommune), դանիական կոմունա Հովեդստադեն մարզի կազմում։ Մակերեսը 9,15 կմ² է, ինչը կազմում է Դանիայի ընդհանուր մակերեսի 0,02 %-ը առանց Գրենլանդիայի և Ֆարերյան կղզիների։ 2008 թվականի հունվարի 1-ի դրությամբ բնակչության թիվը 12399 է (տղամարդիկ՝ 6188, կանայք՝ 6211, օտարերկրյա քաղաքացիներ՝ 791)։


== Երկաթուղային կայարաններ ==
Վալենսբեկ (Vallensbæk)


== Պատկերասրահ ==


== Ծանոթագրություններ ==


== Արտաքին հղումներ ==
Պաշտոնական կայք
Վալենսբեկը borger.dk կայքում(չաշխատող հղում)(դան.)
(9264) 1978 OQ

(9264) 1978 OQ, աստերոիդ աստերոիդների հիմնական գոտում։ Հայտնաբերվել է 1978 թվականի հուլիսի 28-ին Պերիթ աստղադիտարանի կողմից Բիքլիյում։
Միջին հեռավորությունը Արեգակից կազմում է 2,893168 ա. մ., առավելագույնը մոտենում է 2,3283 ա. մ. հեռավորության վրա և հեռանում 3,458 ա. մ.։ Արեգակի շուրջ մեկ ամբողջական պտույտ է կատարում 1797,46 երկրային օրվա ընթացքում, իր ուղեծրով շարժվելով միջինում 0,200283 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9264) 1978 OQ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեգուզինո

Սեգուզինո (իտալերեն՝ Segusino), կոմունա Իտալիայում։ Գտնվում է Վենետո մարզի Տրևիզո գավառում։
Բնակչության թվաքանակը 2014 թվականի տվյալներով եղել է 1.901, բնակչության խտությունը կազմել է 110 մարդ/կմ²։ Զբաղեցնում է 18 կմ² տարածք։ Սահմանակից է Ալանո դի Պիավե, Կերո, Վալդոբիադենե, Վաս համայնքներին։ Փոստային ինդեքս՝ 31040, հեռախոսային կոդ՝ 0423։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական էջ(իտալ.)


== Ծանոթագրություններ ==
Լեպտյուխի

Լեպտյուխի (ռուս.՝ Лептюхи), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (82801-82900)

Աստերոիդների ցանկ (82701-82800)  • Աստերոիդների ցանկ  • Աստերոիդների ցանկ (82901-83000)
 Աստերոիդների ցանկ (82701-82800)  • Աստերոիդների ցանկ  • Աստերոիդների ցանկ (82901-83000)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net
Սան Ջովաննի Ինկարիկո

Սան Ջովաննի Ինկարիկո (իտալերեն՝ San Giovanni Incarico), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 3587 մարդ, բնակչության խտությունը՝ 149 մարդ/կմ²։ Տարածքը կազմում է 24 կմ²։ Փոստային ինդեքս՝ 03028։ Հեռախոսային կոդ՝ 0776։


== Արտաքին հղումներ ==
Официальный сайт населённого пункта (իտալ.)
Մարգարիտ Թերզյան

Մարգարիտ Սիմոնի Թերզյան (դեկտեմբերի 21, 1929(1929-12-21), Ռուսե, Բուլղարիա), հայ թարգմանչուհի։ Հայաստանի գրողների միության անդամ (1978):


== Կենսագրություն ==
Մարգարիտ Թերզյանը ծնվել է 1929 թվականին Բուլղարիայի Ռուսե քաղաքում։ 1946 թվականին հայրենադարձել է։ 1951 թվականին ավարտել է Երևանի պետական համալսարանի բանասիրական ֆակուլտետի եվրոպական բաժինը (անգլերեն լեզու և գրականություն)։ 1950-1996 թվականներին աշխատել է Հայպետհրատում որպես խմբագիր։ Խմբագրական աշխատանքին զուգընթաց թարգմանություններ է կատարել բուլղարերենից և ռուսերենից, թարգմանել է բուլղար դասական, ժամանակակից գրողների ստեղծագործությունները։ Արտասահմանյան երկրների հետ բարեկամության «Հայ-բուլղարական ընկերության» հիմնադիր և գործուն անդամներից է, Հայաստանի ժուռնալիստների միության անդամ։ Թերզյանի թարգմանությունները տպագրվել են հանրապետական գրական մամուլում։ Հեղինակ է շուրջ 40 թարգմանական գրքերի։


== Պարգևներ, մրցանակներ ==
ՀՀ մշակույթի նախարարության «Գրիգոր Նարեկացի» հուշամեդալ, 2016
ՀԳՄ և Մայր Աթոռ սբ Էջմիածնի «Կանթեղ» մրցանակ, 2012
Բուլղարական մշակույթին մատուցած ծառայությունների համար Բուլղարիայի կառավարության կողմից արժանացել է «Մադարացի հեծյալ» առաջին կարգի շքանշանի, 2002
«Գրական թերթ»-ի մրցանակ Թարգմանչաց տոնի առթիվ, 1982


== Երկեր ==
Բուլղարերեն-հայերեն բառարան, Երևան, 2013 (2-րդ հրատարակչություն)։
Վրբան Ստամատով, Պատմվածքներ և զրույցներ ծովից, Երևան, 2012։
Պեյո Յավորով, Երկեր, Երևան, 2008։
Բուլղարերեն-հայերեն և հայերեն-բուլղարերեն բառարաններ, 2005։
Սևդա Սևան, Ռոդոսթո, Ռոդոսթո, Երևան, 2003։
Անտոն Դոնչև, Երբ ժամ էր ընտրության, Երևան, 2003։


== Թարգմանություններ (բուլղարերենից և ռուսերենից) ==
Էրիխ Կոշ, Խայտաբղետ հասարակություն (պատմվածքներ, վիպակ), Ե., «Հայաստան», 1976, 412 էջ։ Վերջաբ.՝ Իդա Ռադվոլինա։ Նկ.՝ Վաղինակ Մանդակունի։
Բոտև Քրիստո, Երկեր (գրքի արձակի բաժինը թարգմանել են Մարգարիտ Թերզյանն ու Հրանտ Հրահանը), Ե., Հայպետհրատ, 1955, 422 էջ։
Մանով Էմիլ, Դելիյաների վախճանը, Հայպետհրատ, 1958։
Բուլղարական ժողովրդական հեքիաթներ, Ե., Հայպետհրատ, 1958։
Վեժինով Պավել, Հետքերը մնում են, Ե., Հայպետհրատ, 1960, 244 էջ։
Անգելով Դիմիտր, Երկիրը կործանման եզրին, Ե., Հայպետհրատ, 1962, 261 էջ։
Մոնով Տոդոր, Մահ չկա, Ե., Հայպետհրատ, 1964, 346 էջ։
Բուլղարական պատմվածքներ, Ե., 1966, 310 էջ։
Սիդ Չապլին, Սարդինաձկան օրը, Ե., «Հայաստան», 1966, 370 էջ։
Մարկով Գեորգի Տղամարդիկ, Ե., «Հայաստան», 1969, 360 էջ։
Բուլղարական ժողովրդական հեքիաթներ, Ե., «Հայաստան», 1971, 213 էջ։
Վագներ Գրիգորովիչ, Այվազովսկի, Ե., «Հայաստան», 1971, 360 էջ։
Գուլյաշկի Անդրեյ, Ռոմանտիկ պատմություն, Ե., «Հայաստան», 1973, 298 էջ։
Վեժինով Պավել, Ջութակով տղան, Ե., «Հայաստան», 1974, 406 էջ։
Էրիխ Կոշ, Խայտաբղետ հասարակություն, Ե., «Հայաստան», 1976, 412 էջ։
Էլին-Պելին, Յան Բիբիյան, Ե., «Սովետական գրող», 1977, 366 էջ։
Դիմով Դիմիտր, Ծխախոտ, գիրք Ա, Ե., «Սովետական գրող», 1978, 686 էջ։
Դիմով Դիմիտր, Ծխախոտ, գիրք Բ, Ե., «Սովետական գրող, 1980, 503 էջ։
Գուլյաշկի Անդրեյ, Ավակում Զահովի կյանքն ու արկածները, Ե., «Սովետական գրող», 1980, 485 էջ։


== Ծանոթագրություններ ==
Մոդ Ադամս (դերասանուհի)

Մոդ Ադամս (անգլ.՝ Maude Adams, ի ծնե՝ Մոդ Յուինգ Կիսկադեն (անգլ.՝ Maude Ewing Kiskadden), նոյեմբերի 11, 1872(1872-11-11)[…], Սոլթ Լեյք Սիթի, ԱՄՆ - հուլիսի 17, 1953(1953-07-17)[…], Tannersville, Գրին շրջան, Նյու Յորք, ԱՄՆ), ամերիկացի թատերական դերասանուհի։


== Կենսագրություն ==
Ծնվել է Սոլթ Լեյք Սիթիում՝ մորմոնների ընտանիքում։ Նրա մայրը՝ Էնն Կիսկադենը, եղել է դերասանուհի և Մոդ Ադամսը իր առաջին տարիները անցկացրել է  մոր հետ հաճախակի հյուրախաղերում գավառական թատրոններում։ Նորամուտը կատարել է ինը ամսականում, իսկ հինգ տարեկանում արդեն ելույթ էր ունենում Սան Ֆրանցիսկոյի թատերական բեմերում։ 1888 թվականին տեղի է ունեցել Մոդ Ադամսի առաջին ելույթը Բրոդվեյում, ինչը սկիզբ է դրել նյույորքյան բեմերում  նրա վառ և հաջողակ կարիերային։ Հետագա տարիներին նրան մեծ հռչակ են բերել «Պարահանդես-դիմակահանդես», «Թիթեռներ», «Քրիստոֆեր կրտսեր», «Փոքրիկ  քահանան», «Օռլեանի կույսը» և «Փիթեր Պեն» ներկայացումներում խաղացած դերերը, որոնց շնորհիվ նա դարձել է 20-րդ դարասկզբի  Բրոդվեյի գլխավոր աստղ, որն ուներ այդ ժամանակների համար բացառիկ ամսական 20 հազար դոլլար եկամուտ։ 1909 թվականին չեխ գեղանկարիչ Ալֆոնս Մուխան իր պլակատներից մեկի վրա նկարել է դերասանուհուն Ժաննա դ'Արկի կերպարում։
1917 թվականի մայիսին Մոդ Ադամսը, գտնվելով իր ժողովրդականության գագաթնակետում, հեռացել է  թատերական բեմից։ Հետագա տարիներին  Ադամսը  համագործակցել է «General Electric» ընկերության հետ, որտեղ մասնակցել է  թատրոնի համար ավելի հզոր և արդյունավետ լուսավորության սարքավորումների ստեղծման գործին։ 1920 թվականին կարճ ժամանակով վերադարձել է  թատերական բեմ, որտեղ մասնակցել է Շեքսպիրի մի շարք պիեսների գավառական ներկայացումների բեմադրմանը։ Դերասանուհուն բազմիցս առաջարկել են հանդես գալ մեծ էկրանին, բայց  բոլոր բանակցությունները նրա հետ ձախողվել են։ 1937 թվականից մինչև 1943 թվականը Մոդ Ադամսը ղեկավարել է Միսուրի նահանգի Կոլումբիա քաղաքի Ստիվենս քոլեջի դրամատուրգիայի բաժինը։
Երկար տարիներ  դերասանուհին սերտ կապ է պահպանել  Սիոնյան վերնասենյակի քույրերի կաթոլիկ  միաբանության միանձնուհիների հետ։ 1917 թվականին նա Լոնգ Այլենդում՝ Ռոնկոնկոմա լճի մոտ գտնվող իր կալվածքը նվիրել է միաբանության միանձնուհիներին և ճգնավորներին։ 1940-ականների կեսերին  Մոդ Ադամսը մեկուսացել է Նյու Յորք նահանգի Թեններսիլ գյուղում գտնվող իր  քաղաքամերձ տանը, որտեղ և մահացել է 1953 թվականին 80 տարեկան հասակում։ Նրա մարմինը տեղափոխվել է Լոնգ Այլենդ,  որտեղ էլ առանց  ավելորդ աղմուկի  հուղարկավորվել է  Սիոնյան վերնասենյակի քույրերի  վանքի գերեզմանատանը։ Միանձնուհիներին փոխանցված նրա կալվածքում ներկայում տեղակայված են եկեղեցական մանկատունը և Մոդ Ադամսի հիշատակի թանգարանը։


== Ծանոթագրություններ ==


== Գրականություն ==
Stern, Keith (2009), «Maude Adams», Queers in History, BenBella Books, Inc.; Dallas, Texas, ISBN 978-1-933771-87-8 
Armond Fields Maude Adams: Idol of American Theater, 1872—1953. — McFarland & Company, 2004. — ISBN 978-0-7864-1927-2


== Արտաքին հղումներ ==
Մոդ Ադամսը Find a Grave կայքում
Բրակլիցա

Բրակլիցա (ռուս.՝ Браклица), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեյթ ալ-ֆութուհ

Բեյթ ալ-ֆութուհ (Հաղթանակների տուն), մզկիթ Լոնդոնի արվարձաններից մեկում, Անգլիա։ Ամենամեծ մզկիթն Արևմտյան Եվրոպայում։ Կառուցվել Իսլամից անջատված Ահմադիե աղանդի կողմից 2003 թվականին։


== Ճարտարապետական հատկություններ ==
Զբաղեցնում է ավելի քան 21.000 քառ.մ.
Կարող է տեղավորել ավելի քան 10.000 հավատացյալ 3 աղոթարաններում։
Ունի ուսումնարան, գրադարան, հեռուստատեսային ստուդիաներ, մանկամսուր, գրասենյակներ և այլն։
Կառուցման ծախսը կազմել է մոտ 5,5 միլիոն ֆունտ։


== Ծանոթագրություններ ==


== Արտաքին հղում ==
Մզկիթի կայքը